# TÖÖVÕTULEPING

Abja-Paluoja kuupäev digitaalallkirjas

**Mulgi Vallavalitsus**, registrikoodiga 77000453; aadress Pärnu mnt 30, 69403 Abja-Paluoja linn, 69403 Viljandimaa (edaspidi Tellija), mida esindab Mulgi valla põhimääruse alusel vallavanem **Dmitri Orav**

ja

………………… registrikoodiga ……………, asukohaga (edaspidi

Töövõtja), mida esindab juhatuse liige/mida volituse alusel esindab ,

Tellija ja Töövõtja (edaspidi koos ka Pooled või eraldi Pool), sõlmisid töövõtulepingu (edaspidi Leping) alljärgnevas:

# Lepingu ese

Lepingu esemeks on „Mulgi valla teedel kruuskatete uuendamine 2025“ (edaspidi Töö), mida Töövõtja kohustub tegema vastavalt Lepingus ja

Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.

# Lepingu üldtingimused

* 1. Lepingul on selle sõlmimise hetkel järgmised lisad:
     1. Töövõtja poolt esitatud Hinnapakkumine.
     2. Tehniline kirjeldus.
  2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
  3. Leping on sõlmitud lihtmenetlusega hanke „Mulgi valla teedel kruuskatete uuendamine 2025“tulemusena.
  4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
  5. Lepingu dokumentide tähtsusjärjekord on:

1. Leping;
2. Hinnapakkumine;
3. Tehnilise kirjeldus;
4. Muud Lepingusse kuuluvad dokumendid.
   1. Lepingu täitmise keel on eesti keel.
   2. Töövõtja kinnitab, et Töövõtja on põhjalikult tutvunud Lepingu täitmise aluseks olevate lähteandmetega ja objektil valitsevate tingimustega.

# Tähtajad

* 1. Töö teostamise tähtaeg on **2 kuud** alates lepingu sõlmimisest, leping sõlmitakse 2 nädala jooksul alates eduka pakkuja kinnitamisest.
  2. Juhul, kui Töö teostamisega alustamine viibib Tellijast põhjustatud asjaoludel ja sellest tulenevalt ei ole ilmastikuolude tõttu võimalik Töid lõpetada tähtaegselt, võivad Pooled punktis 3.2. sätestatud Töö teostamise tähtaja kulgemise peatada kehtestades tehnoloogilise pausi, millest teavitatakse kõiki osapooli e-kirja teel ning Töö teostamist jätkatakse esimesel võimalusel.

# Poolte õigused ja kohustused

* 1. Tellijal on õigus:
     1. igal ajal teha järelepärimisi Töö tegemise hetke olukorra kohta ning kontrollida Töö tegemise käiku;
     2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
     3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, samuti kui Töövõtja ei täida või täidab mittevastavalt endale Lepinguga võetud kohustusi;
     4. keelduda kuni märkuste (mittevastavuste) likvideerimiseni Töö vastuvõtmisest ja selle eest maksmisest, kui Töö ei ole teostatud Lepinguga ja selle lisadega määratud kvaliteeditasemel või mahus või kui Töö teostamisel on kasutatud kokkulepituga võrreldes erinevaid, Tellijaga eelnevalt kooskõlastamata materjale ja/või lahendusi;
     5. kui Töövõtja rikub garantiikohustust, on Tellijal õigus tellida vastavate tööde teostamine Töövõtja kulul kolmandalt isikult;
     6. tasaarveldada Töövõtjale maksmisele kuuluva tasuga Lepingust tulenevaid ja Tellija poolt rakendatavaid leppetrahve.
  2. Tellijal on kohustus:
     1. tasuda Töövõtjale nõuetekohaselt tehtud Tööde eest vastavalt Lepingule;
     2. tasuda viivist vastavalt Lepingule;
     3. tagada Töö tegemise ajaks omanikujärelevalve;
     4. korraldada garantiiaja ülevaatusi;
     5. teatada Töövõtjale nii Töö tegemise ajal kui ka pärast Töö vastuvõtmist avastatud mittevastavustest Lepingule mõistliku aja jooksul pärast vastavate asjaolude avastamist.
  3. Töövõtjal on õigus:
     1. saada Tellijalt Töö tegemiseks vajalikku informatsiooni ja juhiseid;
     2. saada Töö eest Lepingus kokkulepitud Tasu.
  4. Töövõtjal on kohustus:
     1. teha Tööd vastavalt Lepingule;
     2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade (sealhulgas majandustegevusteade teede ehitamiseks), tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
     3. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
     4. vastutada ehitusobjektil Töö tegemisel võimaliku kaasneva kahju tekitamise eest keskkonnale, kolmandatele isikutele;
     5. kasutada Töö tegemisel materjale ja tooteid, mille õigusaktidest ja Lepingust tulenevatele nõuetele vastavus on õigusaktides ja Lepingus sätestatud nõuete kohaselt tõendatud ning esitada materjalide vastavusdeklaratsioonid enne tööde algust Tellija Projektijuhile (vt p 9.1.) ja Insenerile (vt p 6.2.) kooskõlastamiseks;
     6. informeerida Tellijat Lepingu täitmisel ilmnenud Lepingu punktis 2.5. nimetatud dokumentide puudustest enne nimetatud dokumentatsiooni alusel Töö teostamist, vastasel juhul vastutab dokumentatsiooni puudusest tulenevate Töö puuduste eest Töövõtja.
     7. vastutada selle eest, et Töö oleks tehtud korrektselt ja kvaliteetselt;
     8. esitada Insenerile nõudmisel Töö teostamisega seotud dokumente Inseneri poolt seatud tähtaja jooksul (tööprogramm, liikluskorraldusskeem, keskkonnategevuskava, maksegraafik, täitmistagatis, kindlustusega seotud dokumentatsioon jm);
     9. lähtuda Tellijaga kooskõlastatud Inseneri väljastatud juhisest mahtude muutmise osas;
     10. informeerida viivitamatult Tellijat Töö tegemise käigus tekkinud probleemidest;
     11. tasuda leppetrahvi vastavalt Lepingule;
     12. kanda juhusliku hävimise vastutust või kahjustamise riisikot kuni vaegtööde kõrvaldamiseni ja parandatud tööde vastuvõtmiseni Tellija poolt juhul kui Töö vastuvõtmisel fikseeritakse puudused ja mittevastavused.

# Lepingu tasu

* 1. Tellija kohustub Töövõtjale tasuma Lepingu tingimuste kohaselt, kvaliteetselt ja tähtaegselt tehtud Töö eest … eurot, millele lisandub käibemaks summas … eurot, kokku … eurot (edaspidi Tasu).

# Arveldused, tagatised, tööde arvestus ja tehtud tööde üleandmine-vastuvõtmine

* 1. Tellija ei maksa Töövõtjale ettemaksu.
  2. Tehtud Töö arvestus toimub tegelikult tehtud tööde järgi. Töövõtja Projektijuht fikseerib Tehtud tööde aktis kalendrikuu jooksul tegelikult tehtud tööde mahud, arvutab ühikuhindade alusel Tööde maksumused ja esitab Tehtud tööde akti omanikujärelevalve esindajale (edaspidi Insener), kes esitab kontrollitud ja allkirjastatud Tehtud tööde akti Tellija Projektijuhile järgmise kuu viiendaks kuupäevaks.
  3. Tellija Projektijuht vaatab Tehtud tööd üle ja on kohustatud Tehtud tööde akti kolme tööpäeva jooksul allkirjastama või esitama kirjaliku põhjenduse allkirjastamisest keeldumise kohta.
  4. Töövõtja vormistab ja esitab allkirjastatud Tehtud tööde akti alusel arve tehtud tööde kohta 7 päeva jooksul pärast Tehtud tööde akti allkirjastamist. Arve tuleb esitada **e- arvena (masinloetav arve)**. Arvele tuleb märkida Tellija kontaktisiku nimi, Lepingu number, tööde teostamise periood ja arve tasumise maksetähtaeg (min 14 kalendripäeva).
  5. Töö antakse Tellijale üle lõpliku üleandmise-vastuvõtmise aktiga.
  6. Tööde vastuvõtmisel juhindutakse Maanteeameti peadirektori 02.12.2016 käskkirjaga nr 0227 „Riigiteede ehitustööde vastuvõtueeskirja kinnitamine“ kinnitatud „Riigiteede ehitustööde vastuvõtueeskirja“ ja Maanteeameti peadirektori 06.12.2016 käskkirjaga nr 0233 „Tee-ehitustööde lõpetamise korra kinnitamine“ kinnitatud „Tee ehitustööde lõpetamise korra“ nõuetest.

# Töövõtugarantii

* 1. Töövõtja vastutab Töö Lepingu tingimustele vastavuse eest 24 kalendrikuulise garantiiaja jooksul. Garantiiaeg 24 kalendrikuud kehtib ka Lepingu muudatuste alusel tehtud töödele.
  2. Garantiiaeg algab viimasest Tehtud tööde akti Tellija Projektijuhi allkirjastamise kuupäevast alates.
  3. Garantiiajal teostatakse ülevaatusi reeglina 1 kord aastas.

# Poolte vastutus

* 1. Töövõtja vastutab Lepingu rikkumise eest, kui Töö ei vasta Lepingule. Töövõtja vastutab ka kõigi alltöövõtjate poolt tehtud tööde Lepingule vastavuse eest.
  2. Töö loetakse muu hulgas Lepingule mittevastavaks ka juhul, kui Töövõtja Töö üleandmisel ei esita Tellijale Töö juurde kuuluvat täitedokumentatsiooni.
  3. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
  4. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
  5. Töövõtjal on õigus nõuda Tellijalt viivist tasumisega viivitamise korral 0,1% tähtaegselt tasumata arve summast iga tasumise tähtpäeva ületanud päeva eest, kuid mitte rohkem kui 10% arve summast.
  6. Juhul kui Töövõtja rikub Lepingus sätestatud töö teostamise tähtaega on Tellijal õigus nõuda Töövõtjalt leppetrahvi 0,1% Tasust, iga viivitatud päeva eest, kuid mitte rohkem kui 10% Tasust. Tellija võib põhjendatud juhul leppetrahvi summat vähendada.
  7. Tellijal on õigus nõuda Lepingu punktis 8.7. sätestatud leppetrahvi ka aja eest, mil Töövõtja teeb Töös parandusi tulenevalt Tellija märkustest.
  8. Kui Töövõtja loobub Lepingu täitmisest enne Töö valmimist, on Töövõtja kohustatud tasuma Tellijale leppetrahvi 10% Tasust 14 päeva jooksul arvates vastava teate esitamisest Töövõtjale.
  9. Tellijal on õigus nõuda Töövõtjalt Lepingust tulenevate kohustuste rikkumise korral rikkumise kõrvaldamist ja leppetrahvi kuni 500 eurot iga konkreetse kohutuse rikkumise eest.
  10. Leppetrahvi tasumine ei vabasta poolt Lepingus sätestatud kohustuste täitmisest (väljaarvatud Lepingu punkt 10.5.). Lisaks leppetrahvile on Tellijal õigus nõuda Töövõtjalt täiendavalt ka Töövõtja poolt Tellijale Lepingu mittenõuetekohasest täitmisest tekkinud kahjude hüvitamist. Kahjude hüvitamist võib nõuda osas, mida leppetrahv ei kata.
  11. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele, sh võimaliku kohtuvaidlusega seotud kulud.
  12. Töö juhusliku hävimise või kahjustumise riisiko läheb üle Tellijale valminud Töö kohta pärast viimase Tehtud tööde akti allkirjastamist Poolte poolt.

# Poolte kontaktisikud

* 1. Tellija Projektijuht, kelle on õigus kontrollida Töövõtja kohustuste täitmist ning alla kirjutada „Tehtud tööde aktile“ on Rein Anton, tel. 511 5422; [rein.anton@mulgivald.ee](mailto:rein.anton@mulgivald.ee)
  2. Töövõtja Projektijuht on …………….., tel ………………., e-post ..…………
  3. Insener, kes teostab omanikujärelevalvet ja kes kirjutab alla „Tehtud tööde aktile“, määratakse Tellija poolt ja tehakse Töövõtjale teatavaks esimesel võimalusel.

# Lepingu kehtivus

* 1. Leping jõustub selle allkirjastamisest Poolte poolt ja kehtib kuni Lepingust tulenevate kohustuste täitmiseni.
  2. Tellija võib Lepingu igal ajal, olenemata põhjusest, etteteatamiseta üles öelda. Sellisel juhul on Tellija kohustatud tasuma Töövõtjale Lepingu ülesütlemise momendiks faktiliselt tehtud Töö eest.
  3. Tellija võib Lepingu üles öelda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi. Tellijal on õigus nimetatud summa maha arvata Töövõtjale tasumisele kuuluvast summast.
  4. Töövõtja võib Lepingu üles öelda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel selleks hetkeks tehtud kulutused. Lepingu ülesütlemisel Tellija süül tasub Tellija Töövõtjale 10% Lepingu ülesütlemise ajaks tegemata tööde maksumusest.
  5. Tellijal on õigus Lepingust taganeda juhul kui:
     1. Töövõtja ei asu Lepingut täitma ning seetõttu võib mõistlikult eeldada Töö tähtajaks lõpetamise võimatust;
     2. Töövõtja teeb töid aeglaselt ning on ilmne, et Töö ei valmi tähtaegselt;
     3. Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul;
     4. Töövõtja suhtes on tehtud pankrotiotsus, Töövõtja vara on arestitud või Töövõtja majanduslik seisund on oluliselt halvenenud;
     5. esineb muu põhjendatud asjaolu.
  6. Töövõtjal on õigus Lepingust taganeda juhul kui:

10.6.1 Tellija vastuolus Lepinguga ei täida oma kohustusi tööde finantseerimisel ning seetõttu võib mõistlikult eeldada tööde tähtajaks lõpetamise võimatust;

10.6.2. Tellija rikub Lepingust tulenevaid kohustusi ega kõrvalda rikkumist Töövõtja nõudmisel mõistliku tähtaja jooksul.

* 1. Lahkhelide korral peab Töövõtja tõendama tema poolt teostatud tööde vastavust Lepingu eesmärgile, heale tavale, kokkulepetele, normidele, eeskirjadele ja määrustele.
  2. Juhul, kui Töövõtja ei täida Lepingut või ilmneb mõni muu objektiivne asjaolu, mis tingib lepingust taganemise, on Tellijal õigus ilma Töövõtjale kokkulepitud Tasu maksmata Lepingust ühepoolselt taganeda ilma etteteatamise tähtajata ja nõuda sisse leppetrahv, mille suuruseks on kuni 10% Tasust ning lisaks tekitatud kahju.

# VÄÄRAMATU JÕUD

* 1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud.
  2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
  3. Vääramatu jõu esinemisel kohustuvad pooled rakendama kohaseid meetmeid, et ära hoida teisele poolele kahju tekitamine ja tagavad võimaluste piires oma Lepingust tulenevate ja sellega seotud kohustuste täitmise. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste rikkumise eest.
  4. Vääramatu jõu esinemisest tuleb teist Poolt viivitamatult kirjalikult informeerida.
  5. Vääramatu jõud muudab Lepingus toodud tähtaegu perioodi võrra, mille jooksul Lepingu täitmine on mainitud tegurite võrra katkenud ning lisandub periood, mille jooksul taastatakse endine olukord.

# Teated

* 1. Poolte vahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
  2. Informatsioonilist teadet võib edastada telefoni, e-posti või ehitustööde päevikusse tehtud märkuste teel.
  3. Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil loetakse see kätte saaduks järgmisel tööpäeval, v.a. juhul, kui teine Pool on teate kättesaamist e-posti teel varasemalt kinnitanud.
  4. Lepingu Pool on kohustatud kätte saadud ning vastust eeldavale teatele vastama kolme päeva jooksul selle kättesaamisele järgnevast päevast arvates, kui teates ei ole ette nähtud vastamiseks pikemat tähtaega.
  5. Avalikkusega ning meediaga suhtlemine töövõtulepingut puudutavates küsimustes toimub kooskõlastatult Tellijaga.

# Muud tingimused

* 1. Lepingut võib muuta Poolte kirjalikul kokkuleppel ja kooskõlas kehtivate õigusaktidega. Kirjalikult vormistamata Lepingu muudatused on tühised.
  2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtu Viljandi kohtumajas vastavalt Eesti Vabariigis kehtivatele õigusaktidele.
  3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
  4. Leping on allkirjastatud digitaalselt.

# Poolte allkirjad

**Tellija: Töövõtja:**

(allkirjastatud digitaalselt) (allkirjastatud digitaalselt)